[{"text_idx": "#000000", "text": "Cyfres o fapiau lliwgar cyfoes yn cofnodi pob ardal o Gymru; yn nodi trefydd, prif lonydd a chadwyni mynyddoedd."}, {"text_idx": "#000002", "text": "Y gwaith sy\u2019n cael ei arddangos yma yn Storiel ydi\u2019r gyfres \u2018Siroedd a Lonydd Cymru\u2019. Dros y bedair blynedd diwethaf dwi wedi llwyddo i gofnodi bob ardal yng Nghymru ar ffurf map gan orffen gyda map o Gymru gyfan. Yn ddiweddar dwi wedi cychwyn cyfres newydd o \u2018Drefi Cymru\u2019 ac mae ambell un yma yn yr arddangosfa. Y bwriad ydi ychwanegu mwy o drefi i\u2019r gyfres yma yn y dyfodol agos.\u201d"}, {"text_idx": "#000005", "text": "Yn dathlu cyswllt diwylliannol mae arddangosfa o waith gan artistiaid o Fangor, Soest a Chwaer Ddinasoedd eraill yn nodi hanner canmlwyddiant gefeillio Dinas Bangor gyda Soest, yr Almaen. Mae gefeillio tref yn galluogi perthynas arbennig rhwng dwy gymuned, gan hybu dealltwriaeth o wahanol ddiwylliannau."}]